In die Poskantoor-ry | Netwerk24
Deur Stephan Joubert 09 Januarie 2020 00:00
"Die diens is goor," kla die vrou voor my in die ry by die Poskantoor. Sy kyk na my in die hoop dat ek haar woorde sal beaam. Maar ek sê niks. Toe sit sy haar hoop op die mense agter my. Uiteindelik kry hulle 'n gesprek aan die gang oor hoe dinge in die land agteruitgaan.
Net toe dit lyk of die beswaarde vrou 'n klein paleisrevolusie in die Poskantoor op die been gebring het, is dit haar beurt by die toonbank. Sy praat kwaai.
Toe dit my beurt is, sien ek die vrou agter die toonbank is moedeloos. "Hard day at the office," sê ek. Sy glimlag verleë. Toe verduidelik sy hulle het te min personeel en sy kan niks hieraan doen nie. Sy probeer haar bes. "Jy doen goed," sê ek vir haar. "May God bless you," sê sy. Toe weet ek wie het die Here se hartklop gehad daardie dag in die Poskantoor.